Masakr u školi Santa María
<s>Masakr u školi Santa Maria ili Masaskr u školi Santa María de Iquique je naziv za masovno ubistvo rudara šalitre i članova njihovih porodica koje su 21. decembra 1907. godine počinili pripadnici čileanske vojske u mjestu Iquique na sjeveru zemlje.</s><s>Incident je bio kulminacija štrajka u rudnicima šalitre pokrenutog 10. decembra, a pri čemu su štrajkaši zahtijevali povećanje plaća, ukidanje isplate u tokenima umjesto novca, bolju sigurnost na radnom mjestu i druga poboljšanja životnih uvjeta.</s><s>Štrajkaši, čiji je broj narastao na preko 12.000 ljudi, su se okupili u Iquiqueu gdje su svoje zahtjeve namjeravali predati predstavnicima vlade predsjednika Pedra Montta.</s><s>Njegov ministar unutrašnjih poslova Robert Silva Renard je, međutim, dobio zapovijed da štrajk skrši svim sredstvima, te je štrajkašima dao ultimatum od sat vremena da se raziđu.</s><s>Po njegovom isteku su čileanske trupe otvorile paljbu iz pušaka i mitraljeza, a potom ranjenike dokrajčili sabljama i bajunetima.</s><s>Preživjeli rudari koji su uspjeli pobjeći su potom bili izloženi strahovladi i masovnom zlostavljanju u rudnicima, te je radnički pokret u Čileu bio de facto ugušen sljedećih nekoliko godina.</s>

<s>Iako je Monttova vlada uložila velike napore da cenzurira sve vijesti, odnosno zataška masovno krvoproliće, događaji u Iquiqueu su ostavili snažan dojam na Čileance i tokom sljedećih godina i decenija se odrazili na politiku i kulturu.</s><s>Renard je godine 1914. preživio pokušaj atentata od strane španskog anarhista Antonija Ramona kojim je njime pokušao osvetiti pobijene radnike.</s>

<s>Godine 1967. je Luis Advis Vitaglich masakr ovjekovječio u kompoziciji Cantata de Santa Maria de Iquique, koja se smatra jednim od najpoznatijih djela u historiji čileanske muzike.</s><s>Godine 1976. masakr predstavlja ključni dio zapleta kubanskog epskog filma Cantata de Chile.</s>

<s>Vanjske veze</s>

<s>Memoria Chilena.</s><s>2007-12-19.</s><s>A cien años de la masacre de Santa María de Iquique  
La Tercera (Santiago de Chile).</s><s>2007-12-19.</s><s>La matanza de la Escuela de Santa María 
Central Unitaria de Trabajadores de Chile (CUT) et al. 2007-12-19. 100 años de Santa María de Iquique  
Grez Toso, Sergio.</s><s>La guerra preventiva: Escuela Santa María de Iquique 
Biblioteca del Congreso Nacional de Chile Libro en línea "La masacre de la Escuela Santa María de Iquique" 
Experiencias Colectivas Columna Negra.</s><s>"Escuela Santa María de Iquique: Apuntes para la destrucción del mito y la construcción de la memoria no-espectacular"</s>

<s>1907
Masakri
Historija Čilea</s>

